Brandalarmen gik i gang ved halv seks tiden onsdag morgen på Sygehus Vendsyssel i Hjørring. Sprinklere gik i gang og slukkede branden, mens personalet sørgede for at evakuere patienterne. Branden gik i gang på en patientstue på et medicinsk sengeafsnit. En kvinde var indlagt på stuen, men hun kom ikke til skade under branden, på trods af at der var tyk røg i rummet. Både patienter og personale har været til tjek på skadestuen og ingen er kommet noget til. De største skader efter branden handler om vand. Rummet, hvor den mindre brand var, ligger på øverste etage og især etagen under er fyldt med vand, oplyser Sygehus Vendsyssel i Hjørring. Den tekniske afdeling er ved at fastslå om vandet er gået i installationer eller har forårsaget andre skader. Patienter på flere afdelinger er evakueret, og sygehuset er ved at få puslespillet til at gå op, omkring de mange patienter der skal flyttes. Årsagen til branden er endnu ukendt.

Referat:
En mindre brand startede onsdag morgen på Sygehus Vendsyssel i Hjørring. Årsagen er endnu ikke fastslået, men ingen meldes tilskadekommet efter branden.